หุ้น9พ.ย.ปรับฐานปิดร่วง2.24จุด
หุ้นปิดตลาดที่ระดับ 1,047.55 จุด ลดลง 2.24 จุด หรือ -0.21% มูลค่าการซื้อขาย 43,333.31 ล้านบาท โดยระหว่างวันดัชนีปรับตัวลงต่ำสุด 7.56 จุด
9 พ.ย. 2553

หุ้นปิดตลาดที่ระดับ 1,047.55 จุด ลดลง 2.24 จุด หรือ -0.21% มูลค่าการซื้อขาย 43,333.31 ล้านบาท โดยระหว่างวันดัชนีปรับตัวลงต่ำสุด 7.56 จุด
นายพงศ์ภัทร  สิริพิพัฒน์ ผู้ช่วยผู้จัดการฝ่ายวิเคราะห์หลักทรัพย์ บล.เคจีไอ(ประเทศไทย) กล่าวว่า ภาพรวมตลาดหุ้นแกว่งอยู่ในแดนลบตลอดทั้งวัน ถือเป็นการปรับฐาน หลังจากดัชนีปรับตัวขึ้นมาอย่างต่อเนื่อง ขณะเดียวกับที่นักลงทุนกลับมากังวลปัญหาหนี้ของยุโรปอีกครั้ง หลังจากสเปรดส่วนต่างที่ค้ำประกันหนี้ของประเทศไอร์แลนด์และเยอรมนีเพิ่มขึ้น ทำให้เงินเหรียญสหรัฐแข็งค่าขึ้นมา ขณะที่เงินยูโรออ่อนค่าลง 
"หุ้นไทยไปในทิศทางเดียวกับหุ้นเอเชียส่วนใหญก็ปรับตัวลดลง ซึ่งเป็นการลงเพื่อปรับตัวขึ้นต่อ จึงมองว่าไม่น่ากังวลมากนัก โดยระยะสั้นดัชนีอาจยังแกว่งตัวต่อเนื่องและคาดว่าพรุ่งนี้ก็เช่นเดียวกัน โดยมองแนวรับดัชนีอยู่ที่ 1,040 จุด แนวต้านที่ 1,050 จุด"นายพงศ์ภัทร กล่าว
อย่างไรก็ตามเชื่อว่าหากธนาคารกลางสหรัฐประกาศใช้เงินก้อนแรกตามแผน QE2 ออกมา ก็จะทำให้เงินโยกจากเหรียญสหรัฐเข้ามาในตลาดหุ้นเอเชียต่อเนื่อง
สำหรับหุ้น 5 อันดับแรกที่มีมูลค่าการซื้อขายสูงสุด ได้แก่
PTTAR ปิดที่ 35 บาท ลดลง 1.25 บาท หรือ -3.45% มูลค่าการซื้อขาย 3,273 ล้านบาท
PTL ปิดที่ 41.50 บาท เพิ่มขึ้น 3 บาท หรือ +7.79% มูลค่าการซื้อขาย  2,135 ล้านบาท
PTT ปิดที่ 338 บาท ลดลง 4 บาท หรือ -1.17% มูลค่าการซื้อขาย 2,096 ล้านบาท
IRPC  ปิดที่  4.80 บาท ลดลง 0.02 บาท หรือ -0.02% มูลค่าการซื้อขาย 2,046 ล้านบาท
TOP  ปิดที่ 63.75 บาท เพิ่มขึ้น 1.75 บาท หรือ 2.82% มูลค่าการซื้อขาย 1,920 ล้านบาท